-Ոչ, սիրելի՛ս, Ես ե՞րբ եմ ինքս ինձ հետ խոսում,- ասաց Ասյան՝ չարաճճի աչքով անելով, քիչ առաջվա զայրույթից ոչինչ չէր մնացել:- Իմ ընկեր կատվի հետ էի խոսում, նրան ասում էի, որ երբ Մուսթաֆա քեռիս այս տանն էր, ինքը դեռ չէր ծնվել: Այդ ժամանակ տանը նրա հոր՝ Երրորդ Փաշայի իշխանությունն էր: Քսան տարի է անցել: Տարօրինակ է, չէ՞: Մարդը մեզ քսան տարի ոչ մի անգամ չի այցելել, բայց մենք նրան դեռ սիրում ենք, այստեղ նստած՝ նրա համար աշուրե եմ բաժանում: